בָּרוּךְ אַתָּה יי, אֱלֹהֵינוּ מֶלֶךְ הָעוֹלָם,
על חמשת מיני דגן: עַל הַמִּחְיָה וְעַל הַכַּלְכָּלָה
על היין: עַל הַגֶּפֶן וְעַל פְּרִי הַגֶּפֶן
על פירות משבעת המינים: עַל הָעֵץ וְעַל פְּרִי הָעֵץ

וְעַל תְּנוּבַת הַשָּׂדֶה וְעַל אֶרֶץ חֶמְדָּה טוֹבָה וּרְחָבָה שֶׁרָצִיתָ וְהִנְחַלְתָּ לַאֲבוֹתֵינוּ לֶאֱכוֹל מִפִּרְיָהּ וְלִשְׂבּוֹעַ מִטּוּבָהּ. רַחֵם (נָא) יי אֱלֹהֵינוּ עַל יִשְׂרָאֵל עַמֶּךָ וְעַל יְרוּשָׁלַיִם עִירֶךָ וְעַל צִיּוֹן מִשְׁכַּן כְּבוֹדֶךָ, וְעַל מִזְבְּחֶךָ, וְעַל הֵיכָלֶךָ. וּבְנֵה יְרוּשָׁלַיִם עִיר הַקּדֶשׁ בִּמְהֵרָה בְיָמֵינוּ. וְהַעֲלֵנוּ לְתוֹכָהּ וְשַׂמְּחֵנוּ בְּבִנְיָנָהּ, וְנֹאכַל מִפִּרְיָּהּ וְנִשְׂבַּע מִטּוּבָהּ וּנְבָרֶכְךָ עָלֶיהָ בִּקְדֻשָּׁה וּבְטָהֳרָה. כִּי אַתָּה יי טוֹב וּמֵטִיב לַכּל וְנוֹדֶה לְּךָ עַל הָאָרֶץ

על חמשת מיני דגן: וְעַל הַמִּחְיָה
על היין: וְעַל פְּרִי גַפְנָהּ.
על פירות משבעת המינים: וְעַל פֵּרוֹתֶיהָ

בָּרוּךְ אַתָּה ד', עַל הָאָרֶץ
על חמשת מיני דגן: וְעַל הַמִּחְיָה (וי"א גם וְעַל הַכַּלְכָּלָה).
על היין: וְעַל פְּרִי גַפְנָהּ.
על פירות משבעת המינים: וְעַל פֵּרוֹתֶיהָ.

 